4.8.2022
EL
Επίσημη Εφημερίδα της Ευρωπαϊκής Ένωσης
C 297/1
I (Ψηφίσματα, συστάσεις και γνωμοδοτήσεις)
ΣΥΣΤΑΣΕΙΣ
ΕΥΡΩΠΑΪΚΗ ΚΕΝΤΡΙΚΗ ΤΡΑΠΕΖΑ ΣΥΣΤΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ της 27ης Ιουλίου 2022 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της De Nederlandsche Bank (ΕΚΤ/2022/27) (2022/C 297/01)
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1, Εκτιμώντας τα ακόλουθα: (1)
Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
(2)
To 2018 η De Nederlandsche Bank επέλεξε την KPMG Accountants N.V. ως εξωτερικό ελεγκτή της για τα οικονομικά έτη 2019 έως 2022, με δυνατότητα ανανέωσης της θητείας της σε ετήσια βάση έως το οικονομικό έτος 2025 (1).
(3)
Η θητεία της KPMG Accountants N.V., σημερινών εξωτερικών ελεγκτών της De Nederlandsche Bank, θα λήξει με το πέρας του ελέγχου για το οικονομικό έτος 2022.
Είναι επομένως αναγκαίος ο διορισμός εξωτερικών ελεγκτών από το οικονομικό έτος 2023.
(4)
Η De Nederlandsche Bank προτίθεται να παρατείνει την εντολή της KPMG Accountants N.V. έως το οικονομικό έτος 2025.
Η παράταση αυτή είναι δυνατή σύμφωνα με τις συμβατικές ρυθμίσεις μεταξύ της De Nederlandsche Bank και της KPMG Accountants N.V.,
ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
Συνιστάται ο διορισμός της εταιρείας KPMG Accountants N.V. ως των εξωτερικών ελεγκτών της De Nederlandsche Bank για τα οικονομικά έτη 2023 έως 2025.
(1) Σύσταση ΕΚΤ/2018/25 της Ευρωπαϊκής Κεντρικής Τράπεζας, της 19ης Οκτωβρίου 2018, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της De Nederlandsche Bank (ΕΕ C 394 της 30.10.2018, σ. 1).